sal de selve arnt de vors hondert pets tsjaers ende de
voirs goede in hollant gelegen zijn leefdaghelanc hebben
en behouden tsijnder tocht en duwarien ingaende dierste
betalinge ten yersten vanden voirs ii paymenten nader
vors jouffr maigrieten doot Ende na zijn doot
sullen die comen en wederkeren opden vors janne va
wijtvliet oft op zijne erfgenamen zijns gebreken oft opde
ghene die hij die ordinen sal te bliven Ende oft de
vors jan van wijtvliet aflivich wae en dair na de
vors jouffr mgriete zijn dochter toecomen bruyt
storve zonder wettige oir achter te laten in dien
gevalle zoude de vors toecomen bruygoem op alle de
vors goede in brabant gelegen voir zijn duwarie
trecken en behouden hondert en vijftich guld peters
tsjaers inder werden voirs en ten voirs tmijnen
en dair toe de voirs goede in hollant gelegen Ende
voir de voirs hondert guld pets dat die des vors
jans van wijtvliet leefdage lanc den vors toecomen
gehuyssche wel en loflijc betaelt zullen worden dair
des selfs jans reyne van
voir is borge bleven
wijtvliet zijn brueder en de vors jan geloofde
dair af den vors reynen scadeloes tontheffen Geloefde
vort de selve jan den selven reynen zijnen brueder
alsulken beleit van scepen brieve van loven als de vors
reyne op des vors jans goede hadde spreken ter manessen
des selfs reyners onder scepen va loven te setten talsulker
condicien dat hem dair met de vors reyne vand
vors borchtocht altijt costeloes zoude mogen ontslaen
Vort geloofde de vors reyne van wijtvliet in onder
stande vand vors toecomen heylick en gaf over dat
de helicht van allen zijnen omberuerliken goeden va
zijnd zijden gecomen oft die enichsins zijnd zijden
volgen zouden moegen en achter hem zullen bliven
omvercocht en buyten zijnen ordinacien oft testamente
dat die der vors toecomend bruyc deen helicht